# **DECIZIA ETAPEI DE ÎNCADRARE**

 proiect

 Ca urmare a solicitării de emitere a acordului de mediu adresate de **ORAȘUL ȘIMLEU SILVANIEI,** cu sediul în județul Sălaj, orașul Șimleu Silvaniei, str. Libertății, nr. 3, înregistrată la A.P.M. Sălaj cu nr. 1361 din 14.02.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, si a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului A.P.M. Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 11.05.2023, că proiectul: “*Coridor de mobilitate urbană în orașul Șimleu Silvaniei”****,*** propus a fi amplasat în județul Sălaj, orașul Șimleu Silvaniei, situate pe str. Independenței ( suprapunere cu DJ 108 F), strada Cehei ( suprapunere cu DJ 108 F), drumul Pusti, drumul comunal DC 96, Independenței, 1 Decembrie 1918, Libertății, Simion Bărnuțiu, Mihail Sadoveanu; domeniu public- străzi,

***nu se supune evaluării impactului asupra mediului si nu se supune evaluării impactului asupra corpurilor de apă.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa 2, la pct. 10, lit b).*-* proiecte de dezvoltare urbană, inclusiv construcția centrelor comerciale și a parcărilor auto publice și pct. 13, lit. a) – orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului;

- autorităţile reprezentate în comisia de analiză tehnică nu au avut obiecţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în Sălăjeanul, Magazin Sălăjean, afişare si înregistrare anunţ la sediul Orașului Șimleu Silvaniei Primăria , precum si la sediul si pe pagina de internet a A.P.M. Sălaj, iar proiectul de Decizie etapă de încadrare a fost postat pe pagina de internet a A.P.M. Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării si caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

**b1) dimensiunea si concepţia întregului proiect:**

 Amplasamentul studiat se află în orașul Șimleu Silvaniei și începe de la intersecția străzilor Independenței cu 22 Decembrie 1989 și cuprinde străzile Independenței, 1 Decembrie 1918, Piața Avram Iancu și Strada Libertății, Strada Simion Bărnuțiu (suprapunere cu DJ 110 B), Strada Mihail Sadoveanu (suprapunere cu DJ 110 B, Independenței (suprapunere cu DJ 108 F), Cehei, Drumu Pusti, drumul comunal DC 96 și Strada Cehei (suprapunere cu DJ 108 F).

 Prin acest proiect se va realiza un culoar de mobilitate care va cuprinde piste pentru biciclete, trotuare, spații verzi, refacere accese la proprietăți, canalizare pluvială. Culoarul va deservi transportul public nepoluant, de la proprietăți la locurile de muncă, școli, grădinițe. Prin proiect se va realiza și un spațiu de garare, pentru mijloacele electrice de transport în comun, dotat cu stații de încărcare.

 În zona de siguranță a C.F.R., în stânga și dreapta, pe o distanță de 100 m, nu se intervine.

 Amenajare zonei centrale constă în intervenția asupra zonei publice din fața Poliției, piațeta din zona centrală din proximitatea Cetății Bathory, a Primăriei și a Muzeului Holocaustului. Aceasta amenajare are drept scop transformarea zonelor existente, în zone publice pietonale, dotate cu alei pietonale, mobilier urban, iluminat arhitectural, cișmele, vegetație/arbori, pe o suprafață de 12140 mp.

Parcările existente în zona centrală se vor elimina.

Pe strada Drumu Pusti, la km 0+970.00 se va realiza un pod cu deschiderea de 9.45 m.

Traseul studiat al coridorului de mobilitate urbană are o lungime de 11.02 km, străzile/drumurile peste care se suprapune fiind încadrate în categoria III/IV. Viteza de proiectare este de 25/40 km/h, ținând cont de intersecțiile de pe traseu precum și de limitele fizice de proprietate din amplasament.

Soluţiile de proiectare asigura funcţionalitatea investiţiei în condiţiile încadrării în parametrii optimi privind următoarele aspecte: fiabilitate, siguranţă în exploatare, eficienţă, costuri reduse, toate în condiţiile încadrării în prevederile reglementărilor de proiectare legale în vigoare.

 Lucrările necesare pentru modernizare constau în:

* amenajarea terenului;
* execuţia terasamentelor;
* scurgerea apelor;
* lucrări de arta (pod - Drumu Pusti Km 0+970.00);
* structura rutieră;
* lucrări accesorii;
* staţii pentru transportul în comun.

Stațiile pentru transportul în comun ce se vor realiza pe traseul coridorului de mobilitate urbană vor fi amplasate în principiu pe banda de circulatie și vor fi semnalizate prin indicatoare si marcaj rutier. (solutie impusa datorita amprizei limitate, imposibilitatea de a realiza platforme dedicate, traficul prognozat pe coridorul de mobilitate nefiind ingreunat masiv pe durata opririi în stație a mijlocului de transport public).

Numărul de stații, adiacente coridorului de mobilitate urbană, ce urmează să fie amenajate este de 14 (o zona, doua statii, stanga/dreapta), realizate cu structura rutieră similară cu cea a drumului.

Prin proiect se va realiza amenajarea zonei centrale a orașului, realizându-se o zonă pietonală.

Necesitatea și oportunitatea investiției sunt evidente, pentru îmbunătățirea condițiilor de circulație și în general asupra mediului, influențând în mod pozitiv nivelul de trai al locuitorilor.

 Pentru proiectarea coridorului de mobilitate cu două benzi de circulație s-au respectat parametrii geometrici, atat în plan orizontal cât și vertical

Coridorul de mobilitate are o lungime totală amenajată de 11.02 km, drumul proiectat respectă traseul actual atât în ceea ce privește aliniamentele, cât și curbele, iar razele curbelor proiectate se încadrează între R=25.00 m și R=1500.00 m.

Traseul proiectat urmărește traseul existent al drumurilor existente, iar îmbunătățirile ce vor fi aduse, prin proiectare, caracteristicilor în plan vor consta în:

* îmbunătățirea caracteristicilor geometrice ale curbelor;
* amenajarea curbelor în plan și un spațiu cu supralărgiri și supraînălțări, dacă este cazul;
* asigurarea unor condiții mai bune vizuale;

Întrucât prezentul proiect vizează ranforsarea unui drum existent asfaltat cât și realizarea de structură rutieră nouă, la proiectarea profilului longitudinal s-a avut în vedere menținerea cotei drumului existent, cu condiția de a respecta normele în vigoare în ceea ce privește razele racordarilor verticale. Declivitatea minimă va fi de 0.70%, iar declivitatea maximă de 13.64%.

Dat fiind amplasamentul obiectivelor analizate la proiectarea profilului longitudinal s-a avut în vedere respectarea cotei impuse de accesele spre proprietățile riveranilor.

Prezentul proiect traversează râul Crasna în două puncte prin două poduri existente la Km 2+275.00 (pe sectorul de drum Strada Cehei) și la Km 1+650.00 (pe sectorul de drum DJ 108 F - suprapunere cu strada Independenței) la care nu se intervine asupra structurii acestora și o vale necadastrată,pe strada Drumu Pusti, la km 0+970.00 unde există în prezent un podeț tubular degradat și colmatat. Acesta se va înlocui cu un pod pe grinzi de beton clasa C50/60, T-42-10, cu lungimea L=10 m.

Deschiderea podului va fi de 9.45 m, având aria de scurgere de 12.32 mp, perimetrul udat de 11.50 m. Debitul capabil al podului va fi de 54.31 mc/s > 51.40 mc/s (Q1%).

Fundațiile culeilor se vor realiza din beton clasa C20/25 (bloc de fundație nr. 1), beton clasa C25/30 (bloc de fundație nr. 2). Elevatiile se vor realiza din beton clasa C30/37, iar banchetele se vor realiza din beton clasa C35/45.

În spatele elevațiilor se va realiza o cunetă peste care se va amplasa un dren. Apele colectate de dren vor fi evacuare cu ajutorul unor barbacane realizate din tub riflat DN =110 mm.

Se va realiza amenajarea albiei cu anrocamente G.500 kg, în amonte, pe o distanță de 10 m, iar în aval pe o distanță de 20 de m.

În profil transversal podul va avea lățimea de 11.20 m, avand partea carosabila de 7.00 m și două trotuare a câte 1.25 m. Înălțimea maximă la debitul de 1% este de 1.45 m, iar înălțimea de gardă este de 0.45 m.

În profil longitudinal podul va avea panta de 1.00 %.

Siguranța circulației și a pietonilor va fi asigurata cu ajutorul parapeților de tip H4b și a parapeților pietonali.

Canalizare pluvială (doar în interiorul orașului Șimleu Silvaniei):

Evacuarea apelor pluviale de pe partea carosabilă se va realiza prin pante transversale și longitudinale, dirijate spre gurile de scurgere noi ce descarcă în rețeaua de canalizare pluvială proiectată, realizată între KM 0+075.00 și KM 1+140.00 Sectorul DJ 108F (Strada Independenței) și între KM 0+000 și KM 2+965.00 Sectorul DJ 110 B (suprapunere cu străzile Independenței, 1 Decembrie 1918, Libertății, Simion Bărnuțiu și Mihail Sadoveanu).

Tronsoanele CO-PL-1 și CO-PL-2 colectează apele meteorice între KM 2+270 și KM 2+965 și transportă la tronsonul CO-PL-Desc1 care transportă mai departe la Separatorul de hidrocarburi nr.1.

Tronsoanele CO-PL-3 și CO-PL-4 colectează apele meteorice între KM 1+130 și KM 2+260 și transportă la tronsonul CO-PL-Desc2 care transportă mai departe la Separatorul de hidrocarburi nr.2.

Deoarece configurația terenului nu permite transportarea apelor meteorice doar prin tronsoane gravitaționale, apele meteorice colectate de tronsoanele CO-PL-5 și CO-PL-6 (între KM 0+000.00 și KM 1+120.00) vor fi transportate la stația de pompare nr.1 prin tronsonul conductei de refulare: CO-REF-1 la tronsonul CO-PL-8. Tronsoanele CO-PL-7 și CO-PL-8 transportă apele pluviale la stația de pompare nr.2, care prin intermediul tronsonului de refulare CO-REF-2 transportă mai departe la separatorul de hidrocarburi nr.3.

Sunt prevăzute în total 10 tronsoane de canalizare pluvială gravitațională pe strada Independenței și 2 tronsoane de conducte sub presiune.

Pe rețeaua de canalizare pluviale sunt proiectate în total 83 de cămine de beton, DN1000mm complet echipate, inclusiv capac carosabil.

Pe restul traseelor de drum evacuarea apelor pluviale de pe partea carosabilă se va realiza prin pante transversale și longitudinale, dirijate spre șanțurile realizate prin proiect.

 Pe sectoarele drum unde prin profilul transversal tip este prevăzut șanț din beton , în dreptul accesului la proprietăți, santul se înlocuiește pe lungimea de 6 m cu podet corugat D=300mm. Astfel nu este întreruptă scurgerea apelor pluviale către podeț și emisar, iar accesul riveranilor către proprietăți se va realiza în condiții de maxim confort.

 Trotuarul se va realiza cu lățimea variabilă, între 1.00m – 2.50m, adiacent limitelor de proprietate private. Acesta s-a proiectat astfel încât să fie respectate cotele la intrarea în incinte și cotele obligate ale drumurilor care intersectează drumul coridorul de mobilitate.

 Pe traseul coridorului de mobilitate există cazuri izolate în care locatarii și-au amenajat intrările în incinta proprietății private, fie prin amenajarea cu pavaj fie prin amenajarea cu beton. În vederea realizării unui trotuar de vor realiza lucrări de desfacere și demolare a celor existente.

Lățimea pistei de biciclete variază între 1.00m – 2.00m, motivul pentru care aceasta se va realiza cu lățime variabilă se datorează dispunerii liniare a imprejmuirilor proprietăților private limitrofe platformei drumului. Spațiul destinat traficului de biciclete va fi delimitat de cel auto prin bordură și marcaj.

Pentru siguranţa circulaţiei rutiere sunt necesare a se realiza lucrări de semnalizare verticală (indicatoare de circulaţie) și semnalizare orizontală (marcaje).

Se propune realizarea unor lucrari de refacere a cadrului natural în vederea aducerii zonei la parametri normali de mediu. Lucrările de refacere a mediului sunt cele de la terminarea lucrărilor de construcții și constau în:

* Lucrări de amenajare a terenului folosit ca organizare de șantier,
* Lucrări de terasamente pentru refacere terenului din zona drumului, prin curățarea lui și degajarea de corpuri străine.
* Lucrări de terasamente pentru asternere sol vegetal pe suprafețele ocupate cu lucrările de construcție,
* Semanarea suprafețelor cu iarbă

Prin realizarea lucrărilor prezentate anterior și a celor ce urmează a fi expuse se va implementa un nou circuit pentru transportul în comun care va lega centrul Orașului Șimleu Silvaniei de localitățile aparținătoare, Cehei și Pusta, dar și de parcul industrial și de unitatea militară prin intermediul următorului traseu prezentat punctual cu punct de prnire de la intersecția drumului județean DJ 108 F cu strada Independenței

**Conform proiectului de gospodărire a apelor, sunt prevăzute următorele lucrări:**

~**amenajare coridor de mobilitate urbană în orașul Șimleu Silvaniei**( lățimea părții carosabile de 4,5-6,5 m; lățimea platformei de 6-12 m), pe traseul actual al drumurilor și străzilor existente, astfel:

* **lucrări privind crearea de spații destinate circulației pietonale și circulației pentru bicicliști**:
* trotuare cu lungimea totală de 21620 m și lățime variabilă, între 1-2,5 m, astfel: 2995 m pe str. Independentei și str. Cehei (suprapunere cu DJ 108 F); 2545 m pe str. Cehei; 275 m pe str. Drumu Pusti ; 915 m pe DC 96; 14890 m pe sector DJ 110 B
* piste pentru biciclete cu lungimea totală de 8315 m și lățimea variabilă între 1-2 m, astfel: 2360 m pe str. Independentei și str. Cehei (suprapunere cu DJ 108 F); 905 m pe str. Cehei; 915 m pe DC 96; 4135 m pe sector DJ 110 B;
* stații pentru mijloacele de transport în comun;
* amenajare zonă pietonală în centrul orașului Șimleu Silvaniei;
* ***structura rutieră:***

-strada Cehei/Drumu Pusti/Drumul Comunal DC 96: strat de uzură din BA16–4 cm; strat de legătură din BAD22.4–6 cm; strat de fundație superior din piatră spartă-16 cm; strat de fundație inferior din balast-25 cm; strat de formă din balast-20 cm;

*-*drum Județean DJ 108 F (suprapunere cu str. Independenței și str. Cehei):

 *-între km 0+000.000 - 0+750.000*: strat de uzură din BA16 – 4 cm; strat de legătură din BAD22.4 – 6 cm; strat de fundație superior din piatră spartă - 16 cm; strat de fundație inferior din balast - 25 cm; strat de formă din balast - 20 cm;

*-între Km 0+750.000 - 2+500.000:* strat de uzură din BA16 – 4 cm; strat de legătură din BAD22.4 – 6 cm; strat de fundație superior din piatră spartă - 15 cm; structură rutieră existentă;

-strada Independenței (parte din aliniamentul DJ 110 B Km 0+000.000 - 0+250.000):strat de uzură din BA16 – 4 cm; strat de legătură din BAD22.4 – 6 cm; strat de fundație superior din piatră spartă - 15 cm; structură rutieră existentă;

-strada 1 Decembrie 1918 (parte din aliniamentul DJ 110 B Km 0+250.000 - 1+0250.000): strat de uzură din BA16 – 4 cm; strat de legătură din BAD22.4 – 6 cm; strat de fundație superior din piatră spartă - 15 cm; structură rutieră existentă;

-zona centrală (suprapunere cu strada Libertății - parte din aliniamentul DJ 110 B Km 1+025.000 - 1+375.000): strat pavaj din piatră naturală – 12 cm; strat șapă uscată ; strat de fundație superior din piatră spartă - 15 cm; strat de fundație inferior din balast - 20 cm; strat de formă din balast - 20 cm;

-suprapunere cu străzile Simion Bărnuțiu și Mihail Sadoveanu (parte din aliniamentul DJ 110 B):

*-între Km 1+375.000 - 2+800.000:* strat de uzură din BA16 – 4 cm; strat de legătură din BAD22.4 – 6 cm; strat de fundație superior din piatră spartă - 15 cm; structură rutieră existentă;

*-între Km 2+800.000 - 3+600.000:* strat de uzură din BA16 – 4 cm; strat de legătură din BAD22.4 – 6 cm; strat de fundație superior din piatră spartă - 16 cm; strat de fundație inferior din balast - 25 cm; strat de formă din balast - 20 cm;

-piste pentru biciclete și trotuare: strat de uzură din BA 8 - 4 cm; strat superior de fundație din piatră spartă – 15 cm; strat inferior de fundație din balast – 25 cm;

-accese la proprietăți: strat de uzură din BA 8 - 4 cm; strat de legătură din BAD22.4 – 6 cm; strat superior de fundație din piatră spartă – 15 cm; strat inferior de fundație din balast – 25 cm;

* **nu se vor efectua lucrări la podurile care traversează cursul de apă r. Crasna**, amplasate pe Str. Cehei, km 2+275.00, respectiv pe str. Independenței (Suprapunere cu DJ 108 F), km 1+650.00;

**~ scurgerea apelor**:

* **construire pod peste curs de apă necadastrat** (VFN, afluent al r. Crasna), pe str. Drumu Pusti, la km 0+970.00, oraș Șimleu Silvaniei, jud. Sălaj, astfel:

|  |  |  |
| --- | --- | --- |
| **Amplasare pod** |  **Coordonate topografice Stereo 1970** | **Debit Q1%**[m3/s] |
|  X(E) |  Y(N) |
| peste curs de apă necadastrat, str. Drumu Pusti, Șimleu Silvaniei  | 329946.00 | 641462.36 | 51,4  |

**După execuția lucrărilor, podul va avea următoarele caracteristici:**

-lungimea Lîn axul drumului =10,8 m, lumina l=8,8 m, lățimea lîn firul apei =10,85 m, înălțimea de liberă trecere (garda)=0,65 m; lățimea părții carosabile de 7 m; panta longitudinală a podului este de 1 %, iar panta transversală 2,5 %;

-cotă talveg proiectat în axul podului +203,39 mdMN, cotă intrados +205,48 mdMN, cotă corespunzătoare nivelului debitului cu probabilitatea de 1% (Q1%=51,4 m3/s) +204,83 mdMN; cotă ax parte carosabilă: +206,28 mdMN; cotă de fundare culee mal stâng/drept: +200,22 mdMN;

-infrastructura va fi alcătuită din două culee din beton armat fundate direct fără ziduri întoarse, în spatele cărora va fi prevăzut un dren sprijinit pe o cunetă, pentru asigurarea scurgerii apei din spatele elevațiilor și evacuării acesteia prin barbacane din PVC cu Dn=110 mm;

-suprastructura va fi realizată din: 17 buc. grinzi prefabricate tip T întors, l=10 m, h= 42 cm, peste care se va realiza o placă de suprabetonare cu Hvar=15-29 cm, hidroizolație de 5 mm și 2 straturi de BA; podul va fi mărginit de parapeți pentru siguranța circulației;

-racordarea cu terasamentele se va realiza prin intermediul zidurilor de dirijare, care vor avea elevația din beton C30/37 armat cu plasă sudată Ф8x100x100, cu lungimea variabilă, între 7,4-8 ; rampele de acces pe pod se vor realiza cu plăci de racordare din beton armat C30/37, cu dimensiunile LxlxH: 4x1x0,25 m, sprijinite pe grinzi de rezemare din beton armat;

-lucrări în albie: se va realiza amenajarea albiei cu anrocamente G.500 kg, în amonte în albia majoră pe o distanță de 20 m, iar în aval, în albia minoră, pe o distanță de 10 m;

* **lucrări la sistemul de scurgere a apelor pluviale:** în interiorul orașului se va realiza o rețea de canalizare pluvială, iar în afară se vor realiza șanțuri din beton (cu descărcare în r. Crasna și un curs de apă necadastrat), astfel:
* **rețea de canalizare pluvială** (doar în interiorul orașului Șimleu Silvaniei): evacuarea apelor pluviale de pe partea carosabilă se va realiza prin pante transversale și longitudinale, dirijate spre gurile de scurgere noi care se descarcă în rețeaua de canalizare pluvială proiectată, realizată între KM 0+075.00 și KM 1+140.00 Sectorul DJ 108F (Strada Independenței) și între KM 0+000 și KM 2+965.00 Sectorul DJ 110 B (suprapunere cu străzile Independenței, 1 Decembrie 1918, Libertății, Simion Bărnuțiu și Mihail Sadoveanu); vor fi realizate **10 tronsoane de canalizare pluvială gravitațională** pe strada Independenței cu lungime totală de 4142 m și **2 tronsoane de conducte sub presiune**, cu lungimea totală de 774,76 m (inclusiv 83 de cămine de beton, DN1000mm complet echipate și capac carosabil), după cum urmează:

**-tronsoane gravitaționale,** cu lungimea totală de 4142 m, prezentate în tabelul de mai jos:

|  |  |  |
| --- | --- | --- |
| IDENTIFICATOR TRONSON | PVC SN8 DN315 (m) | PVC SN8 DN400 (m) |
| CO-PL-1 | - | 570 |
| CO-PL-2 | 114 | - |
| CO-PL-Desc1 | - | 50 |
| CO-PL-3 | - | 894 |
| CO-PL-4 | 210 | - |
| CO-PL-Desc2 | - | 153 |
| CO-PL-5 | - | 995 |
| CO-PL-6 | 108 | - |
| CO-PL-7 | - | 741 |
| CO-PL-8 | - | 307 |
| LUNGIME TOTALĂ | 432 | 3710 |

Tronsoanele CO-PL-1 și CO-PL-2 colectează apele meteorice între KM 2+270 și KM 2+965 și le transportă la tronsonul CO-PL-Desc1, care transportă mai departe la s*eparatorul de hidrocarburi nr.1.* Tronsoanele CO-PL-3 și CO-PL-4 colectează apele meteorice între KM 1+130 și KM 2+260 și le transportă la tronsonul CO-PL-Desc2, care transportă mai departe la s*eparatorul de hidrocarburi nr.2.* Deoarece configurația terenului nu permite transportarea apelor meteorice doar prin tronsoane gravitaționale, apele meteorice colectate de tronsoanele CO-PL-5 și CO-PL-6 (între KM 0+000.00 și KM 1+120.00) vor fi transportate la *stația de pompare nr.1,* prin tronsonul conductei de refulare: CO-REF-1 la tronsonul CO-PL-8. Tronsoanele CO-PL-7 și CO-PL-8 transportă apele pluviale la *stația de pompare nr.2,* care prin intermediul tronsonului de refulare CO-REF-2 le transportă mai departe la *separatorul de hidrocarburi nr.3;*

**-2 stații de pompare** cu următoarele caracteristici:

* ***stația de pompare nr. 1 :*** compusă din 4 pompe având fiecare,Q pompat= 85,5 mc/ora și H max pompare= 10,81 mCA; Qmax ploaie calcul=92 l/s; diametru conductă refulare-200 mm; lungime conductă refulare-154 m;
* ***stația de pompare nr. 2:*** compusă din 6 pompe având fiecare Q pompat 108 mc/ora și H max pompare=14,52 mCA; Qmax ploaie calcul=180 l/s; diametru conductă refulare-250 mm; lungime conductă refulare-622 m;
* coordonatele STEREO 1970 pentru stațiile de pompare sunt:

|  |  |  |
| --- | --- | --- |
| Denumire | **Coordonata X(N)** | **Coordonata Y (E)** |
| Stația de pompare nr.1 | 639585.0164 | 332566.8351 |
| Stația de pompare nr.2 | 639861.9814 | 332282.8113 |

**-tronsoanele sub presiune,** cu lungimea totală de 774,6 m,după cum urmează:

|  |  |
| --- | --- |
| IDENTIFICATOR TRONSON | PEID PE100 SDR26 PN6 DN110 (m) |
| CO-REF-1 | 153,50 |
| CO-REF-2 | 621,26 |
| lungime totală (m) | 774,76 |

**-3 separatoare de hidrocarburi,** pentru epurarea apelor pluviale colectate,cu următoarele caracteristici:

* ***separator de hidrocarburi nr. 1:*** Qmax. ploaie=68,63 l/s; Qnominal=70 l/s; capacitate decantor nămol-7000 l; dimensiuni -DN 2300x L 3500 mm; diametru racorduri- DN315 mm; 2 guri de vizitare;
* ***separator de hidrocarburi nr. 2:*** Qmax. ploaie=99,36l /s; Qnominal=110 l/s; capacitate decantor nămol-12000 l; dimensiuni -DN 2300x L= 4700 mm; diametru racorduri- DN400 mm; guri de vizitare-2 buc;
* ***separator de hidrocarburi nr. 3:*** Q max. ploaie=178,79 l/s***;*** Qnominal=190 l/s; capacitate decantor nămol-20000 l; dimensiuni -DN 2900x L= 7450 mm; diametru racorduri- DN 400 mm; guri de vizitare-3 buc.;
* coordonatele STEREO 1970 pentru separatoarelor de hidrocarburi se găsesc în tabelul de mai jos:

|  |  |  |
| --- | --- | --- |
| Denumire | Coordonata X (N) | Coordonata Y(E) |
| separator de hidrocarburi nr.1 | 639243.3256 | 334723.6702 |
| separator de hidrocarburi nr.2 | 638987.3385 | 333745.6429 |
| separator de hidrocarburi nr.3 | 639363.5751 | 332389.3686 |

* din separatoarele de hidrocarburi apele pluviale epurate vor fi evacuate în emisarul râul Crasna, prin trei guri de evacuare, în punctele cu coordonate Stereo 1970:

|  |  |  |
| --- | --- | --- |
| Denumire | Coordonata X (N) | Coordonata Y(E) |
| punct evacuare nr.1 (din SH1) | 639237.99 | 334717.76 |
| punct evacuare nr.2 (din SH2) | 638986.04 | 333754.13 |
| punct evacuare nr.3 (din SH3) | 639353.81 | 332389.80 |

* **șanț trapezoidal** monolit cu lungimea L= 8644 m, lățimea de 1,10 m, astfel: 2370 m pe str. Independentei și str. Cehei (suprapunere cu DJ 108 F); 3745 m pe str. Cehei; 1615 m pe str. Drumu Pusti ; 914 m pe DC 96;
* **dispozitive** pentru asigurarea scurgerii apelor pluvialeîn dreptul **accesului la proprietăți**: pe sectoarele drum unde prin profilul transversal tip este prevăzut șanț din beton șantul se va înlocui pe lungimea de 6 m cu podeț corugat, D=300mm.

**~ Indicatorii de calitate** ai apelor pluviale epurate evacuate în r. Crasna se vor încadra în prevederile HG nr. 352/2005 pentru modificarea și completarea HG nr. 188/2002, NTPA 001, respectiv:

*Indicator*  *Valoare maximă admisă*

-pH.................................................................................................6,5 - 8,5 unit. pH

-Materii în suspensie....................................................................................35 mg/l

-Reziduu filtrat la 105˚C............................................................................2000 mg/l

 -Substanţe extractibile cu solvenţi organici...................................................20 mg/l

**b2) cumularea cu alte proiecte existente şi/sau aprobate:**nu este cazul;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip ; pământul rezultat în urma săpături se va utiliza la umpluturii.

**b4)** **cantitatea şi tipurile de deşeuri generate/gestionate:** Gestionarea deșeurilor, pe timpul execuției se va realiza conform, Legii nr. 17 din 09.01.2023 pentru aprobarea Ordonanței de urgență a Guvernului nr. 92/2021 privind regimul deșeurilor;

În perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** **poluarea şi alte efecte negative:** - nu exista posibilitatea aparitiei unor emisii semnificative in niciunul din factorii de mediu daca vor fi respectate urmatoarele masuri:

 **Măsuri generale pentru protecția factorilor de mediu:**

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea si repararea utilajelor, mijloacelor de transport utilizate la realizarea priectului se va efectua la unități specializate și amenajate în acest scop;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;
* se vor utiliza utilaje și vehicule performante, cu un nivel redus de zgomot și de noxe;
* deșeurile se vor colecta selectiv, se vor depozita temporar în zone special destinate și care respectă normele legale în vigoare, iar la intervale stabilite sau ori de căte ori este necesar se vor valorifica/elimina prin servicii specializate la depozitele de deșeuri corespunzătoare fiecarei clase, astfel se va evita contaminarea zonei și se vor evita;
* se va utiliza apă pentru umectarea drumurilor din interiorul șantierului în perioadele calde.

**Măsuri pentru protecția factorului de mediu aer:**

* folosirea de utilaje moderne, dotate cu motoare ale căror emisii să respecte prevederile legislaţiei în vigoare;
* reducerea vitezei de circulaţie pe drumurile publice a vehiculelor grele pentru transportul echipamentelor şi a materialelor;
* verificarea vehiculelor care transportă materiale, pentru evitarea răspândirii acestora în afara arealului de construcţie;
* diminuarea la minimum a înălţimii de descărcare a materialelor care pot genera emisii de particule;
* curăţarea roţilor vehiculelor la ieşirea din şantier pe drumurile publice;
* oprirea motoarelor utilajelor în perioadele în care nu sunt implicate în activitate;
* se recomandă stocarea materialelor în grămezi cât mai compacte (raport suprafața/volum cât mai mic);
* autovehiculele și utilajele folosite pentru executarea lucrărilor vor respecta condițiile impuse prin verificări tehnice periodice;
* întreținerea curățeniei la locurile de muncă pentru prevenirea formării de pulberi;

**Măsuri pentru protecția factorului de mediu sol si subsol:**

* dimensionarea lucrărilor la suprafața strict necesară;
* delimitarea strictă a culoarului de lucru;
* colectarea selectivă şi depozitarea temporară a deşeurilor generate pe amplasament, în interiorul perimetrului de lucru, în zone special amenajate în cadrul şantierului;
* asigurarea stării tehnice corespunzătoare a utilajelor folosite atât pentru evitarea scurgerilor de carburanți și lubrifianți cât și pentru minimizarea emisiilor în aerul atmosferic;
* în cazul producerii de scurgerile de ulei/combustibil/alte produse chimice se va acționa imediat cu mijloace absorbante. Dacă este cazul se va curăţa zona afectată, iar pământul contaminat va fi excavat şi preluat pentru depozitare, tratare sau eliminare de către firme autorizate;
* întreţinerea si repararea utilajelor și mijloacelor de transport se va efectua numai la unități specializate în domeniu;
* depozitarea materialelor de construcții sau a materialului excavat se va face în zonă special amenajate pe amplasament;
* alimentarea cu carburanți a mijloacelor de transport se va face de la stații de distribuție carburanți autorizate, iar pentru utilaje alimentarea se va face numai cu respectarea normelor de protecția a mediului;
* antreprenorul trebuie să asigure pe amplasament material absorbant pentru a putea interveni în cel mai scurt timp posibil în cazul în care s-ar produce poluări accidentale;
* protejarea terenurilor învecinate prin interzicerea depozitării materialelor de orice fel;
* se vor utiliza numai drumurile desemnate pentru transport materiale;

**Măsuri pentru protecția factorului de mediu apă de suprafață si subterană:**

* depozitarea materialelor utilizate în construcţii în spaţii special amenajate;
* aplicarea în caz de necesitate, a tuturor măsurilor de prevenire şi combatere a poluării accidentale, conform prevederilor legislaţiei în vigoare;
* se va respecta strict proiectul de execuție aprobat;
* utilajele și vehiculele nu se vor spăla pe amplasament;

**Măsuri pentru protecția așezărilor umane:**

* se va asigura semnalizarea cu panouri de avertizare pentru a obliga conducătorii auto să reducă viteza în zona lucrărilor, și să acorde atenție sporită circulației pentru a se evita accidentarea riveranilor care se deplasează pe drum;
* antreprenorul are obligația să asigure menținerea curată a drumului pe perioada execuției;
* de a lungul traseului cuprinse în proiect, nu există monumente istorice și de arhitectură, zone de interes tradițional, diverse așezaminte de importanță patrimonială, care să fie afectate prin lucrările propuse, și/sau care necesită protecție;
* în scopul protejării așezărilor umane și a altor obiective de interes public se vor avea în vedere și următoarele:
	+ nu se va interveni în interiorul unor obiective protejate;
	+ în timpul execuției, constructorul va respecta curățenia şi normele privind protecția şi igiena muncii în construcții astfel încât să nu aducă prejudicii zonei limitrofe, cadrului natural, mediului şi ecosistemelor;

**Măsuri împotriva zgomotului si vibrațiilor:**

* folosirea de utilaje care să nu conducă în funcţionare, la depăşirea nivelului de zgomot şi vibraţii admis de normativele în vigoare;
* impactul direct al zgomotului şi vibraţiilor va fi redus, temporar, pe termen scurt pe perioada de execuţie a proiectului de construcţii;
* interzicerea în zonă a circulaţiei unor categorii de vehicule în intervalele orare în care se înregistrează un nivel al indicatorilor de zgomot peste limitele admise;
* sursele de zgomot și vibrații specifice care se manifestă în timpul execuției lucrării vor dispărea odată cu închiderea șantierului;
* întreținerea și funcționarea la parametrii normali ai mijloacelor de transport, utilajelor de construcție, precum și verificarea periodică a stării de funcționare a acestora, astfel încât să fie atenuat impactul sonor;
* echipamentele cu funcționare intermitentă trebuie oprite pe durata în care nu sunt utilizate;

 Organizarea de șantier revine în sarcina executantului lucrării și a beneficiarului. Lucrările necesare organizării de șantier se vor desfășura numai pe terenul proprietate a beneficiarului; presupune asamblarea unei structuri metalice demontabile care, după finalizarea construcției, se va demonta.

Organizarea de șantier în cazul acestei investiții presupune amenajarea unei platforme pietruite cu suprafață de 500 mp, imprejmuite cu gard din plasă de sârmă, pentru montarea unor containere și a unor cabine wc ecologice la începutul lucrărilor de execuție.. După finalizarea lucrărilor, construcția pentru organizarea de șantier se va demonta, se va curăța piatra și se va așterne strat vegetal peste locația menționată.

Lucrările necesare organizării de șantier constau în închiderea fronturilor de lucru aferente și ocuparea temporară a terenului pe care va fi realizat proiectul.

Organizarea de șantier pentru lucrările solicitate se va asigura în incinta, fără a afecta proprietățile vecine și rețele edilitare existente. Organizarea de șantier și managementul lucrărilor au în vedere afectarea suprafeței de teren numai în limitele arealului construit. Respectarea normelor de întreținere și reglare a parametrilor tehnici de funcționare a echipamentelor utilizate limitează impactul acestora asupra mediului.

Se va asigura depozitarea materialelor, utilajelor și a echipamentelor în condițiile impuse de furnizori, luându-se măsuri de pază și protecție a acestora. Materialele, utilajele și uneltele necesare pentru construcție vor fi depozitate la fața locului, fără a se folosi domeniul public în scopul depozitării.

Se va realiza un proiect de execuție al lucrărilor și se vor lua toate măsurile pentru diminuarea factorilor de poluare a mediului. Materialele necesare executării lucrărilor vor urmări un program de transport, manipulare, depozitare și execuție, respectțndu-se ruta de transport, locul de depozitare și de lucru indicate pe planul de situație. Majoritatea activităților de prelucrare și asamblare se vor realiza în incinta clădirii propuse prin proiectul de organizare de șantier. Se vor monta panouri de avertizare pe drumurile de acces. Se vor evita deversările accidentale de ulei sau produse petroliere. Schimburile de ulei și alimentarea cu combustibil se va face doar la unități specializate. Înainte de începerea oricăror lucrări se vor lua toate măsurile P.S.I ce se impun pentru executarea lucrărilor în condiții de siguranță. Se vor lua măsuri pentru evitarea pierderilor de pământ și materiale de construcție pe carosabilul drumurilor de acces. Se interzice depozitarea de pamant excavat sau materiale de construcție în afara amplasamentului obiectivului.

Zilnic executantul va asigura curățenia în jurul organizări de șantier și a zonei de lucru, va evacua deșeurile generate. De asemenea va lua măsurile necesare pentru crearea condițiilor igienico-sanitare pentru personalul propriu (dotări cu toalete ecologice). Personalul executantului va purta echipament de protectie și de lucru inscriptionat cu numele societății respective, pentru o mai bună identificare. Personalul executantului va fi instruit cu privire la răspunderile ce revin executantului referitor la depozitarea și eliminarea deșeurilor, a substanțelor periculoase, a măsurilor de protecție și prim ajutor, etc.

Organizarea de șantier se va amplasa pe o suprafață aflată în domeniul public administrată de orașul Șimleu Silvaniei sau o altfel de suprafață aflată în administrația beneficiarului, în vecinătatea lucrării propuse.

Organizarea de șantier pentru lucrările solicitate se va asigura în incintă, fără a afecta proprietățile vecine și rețele edilitare existente. Antreprenorul are obligația ca prin activitatea pe care o desfășoară pe șantier să nu afecteze cadrul natural din zona respectivă și nici vecinătățile amplasamentului. Personalul va fi instruit pentru respectarea curățeniei la locul de muncă și a normelor de igienă. Organizarea de șantier și managementul lucrărilor au în vedere afectarea suprafeței de teren numai în limitele arealului construit. Respectarea normelor de întreținere și reglare a parametrilor tehnici de funcționare a echipamentelor utilizate limitează impactul acestora asupra mediului. Materialele utilizate penrtu construcția organizării de șantier sunt material inerte (piatră spartă, nisip, balast, panouri metalice demontabile), care nu afectează calitatea apei, aerului, solului și subsolului.

Pentru prevenirea, reducerea și minimizarea efectelor adverse semnificative asupra mediului, se vor efectua lucrări de nivelare a terenului (unde este cazul), iar terenul ocupat de lucrari provizorii (pentru organizare de șantier) va fi curățat și adus la starea sa inițială. La finalizarea investiției, amplasamentul va fi refacut.

***Dotări și măsuri prevăzute pentru controlul emisiilor de poluanți în mediu:***

- stropirea agregatelor și a drumurilor tehnologice pentru a împiedica degajarea pulberilor;

- asigurarea utilităților necesare pentru desfășurarea lucrărilor în bune condiții (surse de alimentare cu apă, loc special amenajat pentru servirea mesei, facilitate igienico-sanitară, containere pentru depozitarea deșeurilor, punct sanitar);

 - schimburile de ulei și alimentarea cu combustibil a utilajelor se vor efectua în locații specializate pentru astfel de operațiuni;

 - revizii tehnice periodice ale utilajelor, conform cărții tehnice;

 - nu vor fi admise utilaje a căror stare tehnică nu corespunde normelor legale în vigoare;

 - colectarea și depozitarea selectivă a deșeurilor.

 **b6)** **riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: *-*** nu este cazul;

**b7)riscurile pentru sănătatea umană - de ex., din cauza contaminării apei sau a poluării atmosferice:** implementarea proiectului nu va avea impact negativ asupra condițiilor de viață ale locuitorilor ( schimbari asupra calitatii mediului, zgomot, scaderea calitații hranei, etc.); Disconfortul populației pe perioada de execuție a lucrărilor este temporar și va fi redus prin masurile de diminuare menționate.

 **c1)** **utilizarea actuală si aprobată a terenurilor:** conform certificatului de urbanism nr. 42 din 02.2023 emis deOrașul Șimleu Silvaniei Primăria, terenul este situat în intravilanul , domeniul public al orașului Șimleu Silvaniei;

**c2) bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:** - nu este cazul. Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa și extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie, iar extinderea spațială a impactului va fi locală.

 d2) natura impactului: va fi pozitivă, va conduce la creşterea confortului şi realizarea cadrului igienico-sanitar pentru populaţie şi dezvoltarea reţelelor de utilităţi;

 d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea si complexitatea impactului: - va fi mică pe perioada de execuţie si funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă.

 d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata si frecvența impactului asupra factorilor de mediu va fi temporar si pe termen scurt. Pe măsura realizării lucrărilor si închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente si/sau aprobate: nu este cazul;

 d8) posibilitatea de reducere efectivă a impactului: nu este cazul, respectarea legislației în vigoare și respectarea condițiilor din prezenta Decizie etapă de încadrare.

 **II. Motivele pe baza cărora s-a stabilit necesitatea neefectuării evaluării adecvate sunt următoarele:**

Proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie.

 **III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

 - în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Națională Apele Române, înregistrată la A.P.M. Sălaj cu nr. 3864 din 08.05.2023, decizie justificată prin următoarele: *lucrările prevăzute prin proiect, nu vor avea impact asupra corpurilor de apă;*

* Respectarea măsurilor și condiţiilor de realizare a proiectului în conformitate cu **Avizul de gospodărire a apelor – proiect** eliberat de A.N. Apele Române, Administrația Bazinală de Apă Someș- Tisa Sistemul de Gospodărire a Apelor Sălaj
* Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
* Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
* Este interzisă degradarea albiei și malurilor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării.
* Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.
* Pentru punerea în siguranță a lucrărilor de artă se vor lua măsuri de asigurare a stabilității albiei și malurilor în zona acestora.
* Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelor.
* Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.
* La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.
* În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
* Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita *Aviz de gospodărire a apelor modificator*, conform Ordinului MAP nr. 828/04.07.2019.
* Recepția lucrărilor se va face în prezența delegatului Sistemului de Gospodărire a Apelor Sălaj.
* La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările și completările ulterioare.

Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii acestuia şi dacă au fost respectate prevederile înscrise în aviz; în caz contrar, avizul îşi pierde valabilitatea.

***Caracteristicile proiectului si/sau condiţiile de realizare a proiectului:***

 - Respectarea condiţiilor din Avizul de gospodărire a apelor, eliberat de Administrația Națională ”Apele Române” Administrația Bazinală de Apă Someș- Tisa Sistemul de Gospodărire a Apelor Sălaj.

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor si depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri si, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor , Legii nr. 17 din 09.01.2023 pentru aprobarea Ordonanței de urgență a Guvernului nr. 92/2021 privind regimul deșeurilor.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella BALINT

Întocmit,

ing. Claudia SANDOR